# data[].attributes.body
Google Classroom este o aplicație pentru educație cu o interfață prietenoasă și intuitivă care este utilizată în prezent de peste 20 milioane de profesori și elevi din întreaga lume. Classroom este un instrument digital care oferă multe avantaje pentru educație: profesorii își eficientizează timpul printr-o mai bună organizare a structurii cursurilor și temelor, comunicarea devine mai eficientă atât la curs cât și în afara clasei, profesorii și elevii pot posta anunțuri și întrebări, temele sunt colectate și predate mai ușor de pe orice dispozitiv.

În plus, temele devin mult mai interesante și atractive pentru elevi pentru că printr-un singur clic au acces la informațiile și materialele aferente lecțiilor predate cu Google Classroom.

# data[].attributes.body
Gmail: Îmbunătățește comunicarea în școala ta

Cu Gmail comunicarea dintre personalul didactic auxiliar, profesori, elevi, studenți și părinți se îmbunătățește și se extinde chiar și în afara școlii prin utilizarea facilităților de chat și video disponibile direct din interfață.

Acest serviciu de poștă electronică oferă posibilitatea creării de adrese de e-mail personalizate cu numele unității școlare atât pentru profesori cât și pentru elevi.

Spațiul de stocare nelimitat, protecția antispam oferită de Gmail, funcția puternică de căutare și calendarele integrate oferă multiple beneficii pentru activitățile educaționale.

În plus, pentru educație, nu există niciun fel de conținut publicitar difuzat prin intermediul acestei aplicații.

# data[].attributes.body
Cu aplicația Google Forms profesorii pot crea teste pentru fixarea cunoștințelor elevilor (inclusiv inserarea de imagini și videoclipuri, selecție de răspunsuri multiple), formulare de evaluare pentru lecții și activități școlare (inclusiv analiză răspunsuri) dar și să creeze formulare de înregistrare pentru evenimentele școlii și formulare de acord părinți pentru diferite activități.

# data[].attributes.body
Duolingo este un site web și o aplicație gratuită dedicată învățării limbilor străine. Duolingo oferă mai mult de 40 de cursuri diferite în 23 de limbi. Aplicația este disponibilă pe platformele iOS, Android și Windows 8 și 10, numărând peste 200 de milioane de utilizatori înregistrați din toată lumea.[ Site-ul conține și o platformă de traducere a textelor (prin crowdsourcing) și un „centru” de evaluare a competențelor lingvistice.

# data[].attributes.body
GeoGebra (www.geogebra.org) este un software dinamic de matematică, gratuit, pentru toate nivelurile de educaţie. Aduce împreună geometria, algebra, foile de calcul, reprezentările grafice, statistica și analiza matematică într-un pachet uşor de utilizat.

# data[].attributes.body
Aplicațiile pentru educație Google Docs, Sheets și Slides sunt instrumente digitale eficiente pentru colaborarea profesor-elev și elev-elev care permit munca în echipă atât la clasă cât și în afara ei.

Cu ajutorul acestor instrumente pentru colaborare profesorii și elevii creează și editează documente, foi de calcul și prezentări.

Aplicațiile permit lucrul simultan în același document pentru mai mulți utilizatori și salvarea automată a fiecărei modificări. De exemplu, cu formularele Google (Google Forms) profesorii pot crea rapid și ușor chestionare, sondaje de opinie și instrumente de feedback iar răspunsurile elevilor sunt colectate rapid și centralizate automat în foi de calcul.

# data[].attributes.body
Google Plus: Rețea socială utilă pentru educație

Cu aplicația Google Plus pentru socializare în mediul online profesorii și elevii pot crea o comunitate online privată pentru școală, se pot înscrie în diverse comunități educaționale (de ex. Google Educator Group România – GEG), pot să acceseze resurse online utile în procesul de învățare și predare și să urmărească ultimele noutăți din domeniul educației.

Google Plus poate fi activat la cerere de către administratorul TIC din școala ta.